**OBRAZLOŽENJE IZVRŠENJA FINANCIJSKOG PLANA ŽUPANIJSKE UPRAVE ZA CESTE SISAČKO – MOSLAVAČKE ŽUPANIJE ZA 01.01. – 31.12.2023. GODINE**

Broj RKP-a: **38261**

Matični broj: **01347535**

OIB: **85381404224**

Razina: **42**

Obveza sastavljanja financijskih izvještaja propisana je Zakonom o proračunu (NN 144/21), a Pravilnikom o polugodišnjem i godišnjem izvještaju o izvršenju proračuna i financijskog plana (NN 85/23) propisani su izgled, sadržaj, obveznici primjene, način i rokovi podnošenja, donošenja i objave izvještaja.

Županijska uprava za ceste je izvanproračunski korisnik jedinice lokalne i područne (regionalne) samouprave, Sisačko-moslavačke županije.

Prema Zakonu o cestama ( NN 84/11, 22/13, 54/13, 148/13, 92/14, 110/19, 144/21, 114/22, 04/23, 133/23) Županijska uprava za ceste u okviru svoje djelatnosti organizira, odnosno obavlja poslove:

* priprema izradu stručnih podloga za programe građenja i održavanja županijskih i lokalnih cesta,
* obavlja poslove građenja i rekonstrukcije županijskih i lokalnih cesta,
* rješava imovinsko pravne odnose potrebne za građenje, rekonstrukciju i održavanje županijskih i lokalnih cesta,
* obavlja poslove održavanja županijskih i lokalnih cesta,
* obavlja ostale poslove upravljanja županijskim i lokalnim cestama,
* financira građenje, rekonstrukciju i održavanje županijskih i lokalnih cesta,
* prati prometno opterećenje i prometne tokove na županijskim i lokalnim cestama,
* obavlja ostale djelatnosti sadržane u osnivačkom aktu.

Odlukom o razvrstavanju javnih cesta (NN 59/23, 64/23, 71/23) i Odlukom o izmjeni i dopuni Odluke o razvrstavanju javnih cesta (NN 97/23) Županijska uprava za ceste Sisačko-moslavačke županije održava 653,473 km županijskih cesta i 577,697 km lokalnih cesta, što je ukupno 1.231,17 km cesta.

Odgovorna osoba je ravnatelj ustanove Stipo Šapina.

Obrazloženje izvršenja financijskog plana Županijske uprave za ceste Sisačko-moslavačke županije za razdoblje od 01.01.2023. do 31.12.2023. godine:

1. **Opći dio**
   1. **Sažetak Računa prihoda i rashoda i Računa financiranja**

Podaci navedeni u Sažetku strukturirani su za izvještajno razdoblje (2023. godina), uključujući izvještajno razdoblje prethodne godine (2022. godina), izvorni plan odnosno rebalans (2023. godina) te indekse (indeks ostvarenje/izvršenje izvještajnog razdoblja (2023.) u odnosu na ostvarenje/izvršenje prethodne godine (2022.) i indeks ostvarenje/izvršenje izvještajnog razdoblja (2023.) u odnosu na rebalans za proračunsku godinu (2023.).

Sadrži prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka.

Financijskim planom za razdoblje od 01.01.-31.12.2023. godine predviđeni su ukupni prihodi poslovanja u visini od 24.729.380,00 EUR, dok su isti ostvareni u iznosu od 21.576.186,14 EUR, odnosno 87,25 % godišnjeg plana.

* 1. **Račun prihoda i rashoda**

Sadrži prikaz prihoda i rashoda prema ekonomskoj klasifikaciji.

**PRIHODI POSLOVANJA**

**ŠIFRA 6 Prihodi poslovanja:** Prihodi poslovanja u odnosu na izvještajno razdoblje prethodne godine veći su za 78,03 %, najznačajnije povećanje odnosi se na pomoći temeljem prijenosa EU sredstava.

**ŠIFRA 63 Pomoći iz inozemstva i od subjekata unutar općeg proračuna** odnose se na:

* pomoći iz drugih proračuna
* pomoći od izvanproračunskih korisnika
* pomoći temeljem prijenosa EU sredstava

Iznose 16.287.682,03 EUR i najvećim dijelom se odnose na kapitalne pomoći u vidu preknjiženja sredstava dobivenih iz Fonda solidarnosti EU po nalogu MMPI.

**ŠIFRA 64 Prihodi od imovine** iznose 5.284.311,74 EUR i tu nije došlo do značajnijih izmjena u odnosu na rebalans i stanje prethodne godine. Odnose se na prihode od kamata na depozit i zateznih kamata, prihod od godišnje naknade za uporabu cesta, koja se plaća pri registraciji motornih i priključnih vozila te naknade za korištenje cestovnog zemljišta.

**ŠIFRA 65 Prihodi od upravnih i administrativnih pristojbi, pristojbi po posebnim propisima i naknada** odnose se na naknade šteta od osiguravajućeg društva, manji u odnosu na prethodno razdoblje.

Stanje novčanih sredstava na početku proračunske godine (01.01.2023.) iznosilo je 5.692.980,18 EUR, dok je na kraju proračunske godine (31.12.2023.) iznosilo 4.252.665,45 EUR.

U razdoblju 01.01. - 31.12.2023. godine ostvaren je manjak prihoda i primitaka u iznosu od 1.713.940,62 EUR. Iz 2022. godine prenesen je višak prihoda i primitaka u iznosu 5.338.751,39 EUR. **Višak prihoda i primitaka raspoloživ u slijedećem razdoblju iznosi 3.624.810,77 EUR.**

**RASHODI POSLOVANJA**

**ŠIFRA 3 Rashodi poslovanja** za izvještajno razdoblje ostvareni su u iznosu 21.236.515,30 EUR, što je 125,33 % više u odnosu na prethodno izvještajno razdoblje, sukladno ostvarenim prihodima.

**ŠIFRA 31 Rashodi za zaposlene** iznose 402.391,20 EUR.

**ŠIFRA 32 Materijalni rashodi -** Radovi redovitog i izvanrednog održavanja na županijskim i lokalnim cestama veći u odnosu na prethodno razdoblje zbog povećanog obima izvođenja radova izvanrednog održavanja za kojim se pokazala potreba nakon potresa koji je zahvatio Sisačko-moslavačku županiju.

**ŠIFRA 34 Financijski rashodi** ostvareni su u iznosu od 122.648,51 EUR što je više u odnosu na prethodno razdoblje. Posljedica je to rasta kamatnih stopa na kredite, tj. rasta varijabilnog dijela kamatne stope koji je vezan uz referentnu stopu EURIBOR (dva ugovora o dugoročnom zaduživanju sa PBZ, ugovorena promjenjiva kamatna stopa). Uz kamatne stope, povećanje se odnosi i na naknadu Hrvatskih voda koja prethodne godine nije bila obračunata.

**ŠIFRA 36 Pomoći dane u inozemstvo i unutar općeg proračuna –** Najvećim dijelom to su kapitalne pomoći temeljem prijenosa EU sredstava Hrvatskim cestama prema Ugovoru o dodjeli bespovratnih financijskih sredstava za operacije koje se financiraju iz Fonda solidarnosti EU (FSEU.MMPI.10.0001) za operaciju Vraćanje u ispravno radno stanje infrastrukture u području prijevoza oštećene u potresu na području SMŽ - izravna dodjela. Uz to, tu imamo i obračun i doznaku financijskih sredstava u proračun Grada Siska za financiranje građenja i održavanja nerazvrstanih cesta koje su prenesene u nadležnost Grada Siska, a prethodno su bile kategorizirane kao Ž i L ceste.

**ŠIFRA 38 Ostali rashodi** odnose se na naknade šteta pravnim i fizičkim osobama na temelju sudskih presuda iz ranijih razdoblja.

**ŠIFRA 4 Rashodi za nabavu nefinancijske imovine** iznose 1.666.431,96 EUR. U odnosu na isto razdoblje 2022. godine povećani su za 5.870,5 %. Najvećim dijelom se odnose na dodatna ulaganja na građevinskim objektima, rekonstrukcija L33047 Otona Kučere u Petrinji s izgradnjom pješačke staze.

* 1. **Račun financiranja**

**Šifra 5 Izdaci za financijsku imovinu i otplate zajmova** skoro na istoj razini kao i u izvještajnom razdoblju prethodne godine.

1. **Posebni dio**
   1. **Izvještaj po programskoj klasifikaciji**

|  |  |  |
| --- | --- | --- |
| NAZIV PROGRAMA |  | **RASHODI UPRAVE** |
| CILJ PROGRAMA |  | Stručne poslove Županijske uprave za ceste Sisačko - moslavačke županije je u 2023. godini po planu obavljalo 15 djelatnika. Rashodi Uprave koji su nastali obavljanjem poslova za Upravu imali su za cilj osigurati nesmetano odvijanje redovnog i izvanrednog održavanja županijskih i lokalnih cesta, što je i ostvareno. |
| POKAZATELJ USPJEŠNOSTI PROGRAMA |  | - redovito su ispunjavane obaveze za zaposlene, materijalni rashodi te rashodi za nabavu imovine - vršena je kontrola na poslovima održavanja, modernizacije i građenja županijskih i lokalnih cesta putem stručnog nadzora - osigurane su zakonske suglasnosti ugovora sa izvođačima radova - vršena je kontrola isplate naknade za ceste i ostalih prihoda |
| OPIS PROGRAMA |  | Program RASHODI UPRAVE sastoji se od aktivnosti RASHODI UPRAVE.   Navedena aktivnost se sastoji od:  3 Rashoda poslovanja  31 Rashodi za zaposlene Temeljne pretpostavke kod izrade plana rashoda za zaposlene su broj djelatnika, kvalifikacijska struktura djelatnika i smjernice date u Uputama za izradu proračuna Sisačko - moslavačke županije za 2023. godinu, kao i mjere ekonomske politike koje se očekuju u 2023. godini. Ukupni rashodi za zaposlene u 2023. godini iznosili su 402.391,20 €, a odnose se na bruto plaće, doprinose na plaću i ostale rashode za zaposlene.  32 Materijalni rashodi Dio materijalnih rashoda koji se nalazi u ovom programu iznosio je 271.774,36 €, a odnosi se na naknade troškova zaposlenicima, rashode za materijal i energiju, rashode za usluge i ostale nespomenute rashode poslovanja.   34 Financijski rashodi  Financijski rashodi u okviru ovog programa iznosili su 6.934,21 € za 2023. godinu.   38 Ostali rashodi Ostali rashodi se odnose na naknade šteta pravnim i fizičkim osobama i ostvareni su u iznosu od 22.701,10 €.  4 Rashodi za nabavu nefinancijske imovine  42 Rashodi za nabavu proizvedene dugotrajne imovine Rashodi za nabavu proizvedene dugotrajne imovine odnose se na uredsku opremu i namještaj, komunikacijsku opremu, opremu za održavanje i zaštitu, instrumente, uređaje i strojeve i ulaganja u računalne programe. Ostvareni su u iznosu od 1.744,28 €.  45 Rashodi za dodatna ulaganja na nefinancijskoj imovini  Rashodi za dodatna ulaganja na nefinancijskoj imovini odnose se na ulaganja u već postojeće računalne programe kojima se povećava njihova vrijednost. Ostvarenje u iznosu 8.252,50 €. |
| OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBNOM PROGRAMA |  | Iz svega navedenog vidljivo je da prikazani rashodi uprave za 2023. godinu iznose 713.797,65 €. Cilj ovog programa je bio držati rashode uprave na minimalnom nivou koji omogućuje nesmetano poslovanje, unatoč rastu troškova i inflaciji koji su već nastupili, što smo i ostvarili. |
| NAZIV PROGRAMA |  | **REDOVNO I IZVANREDNO ODRŽAVANJE ŽUPANIJSKIH I LOKALNIH CESTA** |
| CILJ PROGRAMA |  | Prema Zakonu o cestama, Županijska uprava za ceste Sisačko-moslavačke županije obavlja djelatnosti održavanja i građenja županijskih i lokalnih cesta na području županije, tj. organizira radove redovitog i izvanrednog održavanja i zaštite županijskih i lokalnih cesta prema Pravilniku o održavanju i zaštiti javnih cesta te organizira rekonstrukciju i izgradnju (modernizaciju) županijskih i lokalnih cesta.  Redovno i izvanredno održavanje županijskih i lokalnih cesta se provodi na razini osiguranja primjerenih uvjeta svim sudionicima u prometu i mogućeg izvršavanja svih zakonskih obveza u obavljanju djelatnosti Županijske uprave za ceste.  Jedan od ciljeva je bio i asfaltiranjem presvući što je moguće više kilometara cesta u skladu s raspoloživim financijskim sredstvima. |
| POKAZATELJ USPJEŠNOSTI PROGRAMA |  | - Kontinuirano provođenje mjera i postupaka održavanja cestovne mreže kao trajnog procesa - Sprečavanje propadanja cesta - Omogućivanje sigurnog odvijanja prometa - Smanjenje troškova korisnika dobrim stanjem cesta - Dovođenje ceste u projektirano stanje - Zaštita od korisnika i trećih osoba - Zaštita okoliša od štetnog utjecaja ceste i cestovnog prometa |
| OPIS PROGRAMA |  | Program REDOVNO I IZVANREDNO ODRŽAVANJE ŽUPANIJSKIH I LOKALNIH CESTA sastoji se od aktivnosti:  A200001 REDOVITO ODRŽAVANJE  3 Rashodi poslovanja 32 Materijalni rashodi Za redovno održavanje županijskih i lokalnih cesta u 2023. godini utrošeno je 2.583.528,67 €. Pristup održavanju i zaštiti županijskih i lokalnih cesta na području Sisačko-moslavačke županije je vrlo kompleksan i traži od odgovornih ljudi koji kreiraju cestovnu politiku na toj mreži cesta, realizaciju rješenja koja će uskladiti vrstu i opravdanost sanacije, prometnu potražnju i raspoloživa financijska sredstva. Mreža županijskih i lokalnih cesta na području Sisačko - moslavačke županije iznosi ukupno 1.231,17 kilometara, od toga 653,47 kilometara županijskih i 577,70 kilometara lokalnih cesta.  A200002 IZVANREDNO ODRŽAVANJE  3 Rashodi poslovanja 32 Materijalni rashodi Izvanredno održavanje spada u grupu zahtjevnijih i opsežnijih radova održavanja cesta, a temeljni im je cilj dugotrajnije uređenje i poboljšanja pojedinih dijelova ceste bez izmjene njenih tehničkih elemenata, osiguranja sigurnosti, stabilnosti i trajnosti ceste i cestovnih objekata i povećanja sigurnosti prometa. Radovi izvanrednog održavanja izvode se povremeno, a njihov opseg vezan je za stupanj dotrajalosti ili oštećenja ceste. Racionalno i kvalitetno gospodarenje izgrađenom cestovnom infrastrukturom predstavlja pravi izazov današnjice koji treba zadovoljiti visoke zahtjeve prometa s raspoloživim financijskim sredstvima. U okviru izvanrednog održavanja u 2023. godini utrošeno je 5.053.792,25 €.  34 Financijski rashodi Na ovoj stavci imamo realizaciju od 32.474,88 € što se odnosi na trošak slivnih voda.  A200003 GRAD SISAK  3 Rashodi poslovanja 36 Pomoći dane u inozemstvo i unutar općeg proračuna Ova aktivnost podrazumijeva decentralizaciju upravljanja javnim cestama na području grada Siska za one ceste koje su postale nerazvrstane na osnovu Odluke o cestama na području velikih gradova koje prestaju biti razvrstane u javne ceste (NN 42/12). Prijenos sredstava gradu Sisku po odluci Ministarstva izvršen je u iznosu od 458.159,57 €.  A200004 GRAĐENJE  4 Rashodi za nabavu nefinancijske imovine 45 Rashodi za dodatna ulaganja na nefinancijskoj imovini Aktivnost građenja ostvarena je u iznosu od 262.710,63 € za 2023. godinu. Ova aktivnost podrazumijeva obnovu kolnika i osnovnih elemenata cesta, opreme na cestama, modernizaciju i rekonstrukciju najbitnijih dionica, podizanje ukupne kvalitete cestovne mreže te rješavanje cestovnog prometa u gradskim i prigradskim naseljima.   A200005 EU POTRES (FSEU.MMPI.01.0001) „Vraćanje u ispravno radno stanje infrastrukture u području prijevoza oštećenih u potresu na području Sisačko-moslavačke županije kojom upravlja Županijska uprava za ceste Sisačko-moslavačke županije“, Oznaka operacije: FSEU.MMPI.01.0001. Zaključno sa 2023. godinom, sva oštećenja nastala u potresu na županijskim i lokalnim cestama su sanirana.  3 Rashodi poslovanja 32 Materijalni rashodi  Ostvarenje u iznosu 892.487,13 €.  4 Rashodi za nabavu nefinancijske imovine 45 Rashodi za dodatna ulaganja na nefinancijskoj imovini  Ostvarenje u iznosu 1.393.724,55 €.  A200006 EU POTRES (FSEU.MMPI.10.0001)  „„Vraćanje u ispravno radno stanje infrastrukture u području prijevoza oštećenih u potresu na području Sisačko-moslavačke županije kojom upravlja Županijska uprava za ceste Sisačko-moslavačke županije“ – Izravna dodjela Županijska uprava za ceste Sisačko – moslavačke županije, Oznaka operacije: FSEU.MMPI.10.0001. Zaključno sa 2023. godinom, sva oštećenja nastala u potresu na županijskim i lokalnim cestama su sanirana.  3 Rashodi poslovanja 32 Materijalni rashodi  Ostvarenje u iznosu 8.119.610,19 €. |
|  |
|  |
| OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBNOM PROGRAMA |  | Osnovni ciljevi programa redovnog i izvanrednog održavanja županijskih i lokalnih cesta bili su određeni su Planom građenja i održavanja županijskih i lokalnih cesta za 2023. godinu: - sprječavanje propadanja cesta - omogućavanje sigurnog odvijanja prometa - zaštita cesta - povećanje dužine i kvalitete prometne mreže - uklanjanje starih i po promet opasnih mostova - projektiranje rekonstrukcije i gradnje cesta i objekata - obnova mostova - stvoriti preduvjete za kandidaturu za povlačenje sredstava EU fondova - uskladiti program s raspoloživim sredstvima - sanacija klizišta - povećanje trajnosti i stabilnosti cesta - spriječiti daljnje propadanje cesta i veća protočnost prometa - povećanje propusnosti |  |

|  |  |  |
| --- | --- | --- |
| NAZIV PROGRAMA |  | **OTPLATA KREDITA** |
| CILJ PROGRAMA |  | Osiguranje sredstava za otplatu zajmova |
| POKAZATELJ USPJEŠNOSTI PROGRAMA |  | - redovito podmirivanje kamata za primljene zajmove - redovito podmirivanje glavnice primljenih zajmova - redovito podmirivanje financijskih rashoda za bankarske usluge, tečajne razlike, zatezne kamate te osiguranje sredstava za nepredviđene aktivnosti |
| OPIS PROGRAMA |  | Program OTPLATA KREDITA se sastoji od aktivnosti kojima se omogućava podmirenje kreditnih obaveza i ostalih financijskih rashoda:  3 Rashodi poslovanja 34 Financijski rashodi Ostvareno je 83.239,42 € za otplatu kamata na primljene kredite u 2023. godini.  5 Izdaci za financijsku imovinu i otplate zajmova 54 Izdaci za otplatu glavnice primljenih kredita i zajmova Sukladno dinamici otplatnog plana 2 dugoročna kredita u 2023. godini otplaćeno je četiri (4) rate kredita u iznosu od 387.179,50 €. |
| OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBNOM PROGRAMA |  | Cilj programa otplate kredita je realizacija kapitalnih ulaganja u osnovna sredstva, te osiguranje uredne otplate kreditnih obveza. |

1. **POSEBNI IZVJEŠTAJI U GODIŠNJEM IZVJEŠTAJU O IZVRŠENJU FINANCIJSKOG PLANA IZVANPRORAČUNSKOG KORISNIKA**
   1. **IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Zaduživanje izvanproračunskog korisnika jedinice lokalne i područne (regionalne) samouprave regulirano je Zakonom o proračunu (NN 144/21.) i Pravilnikom o postupku dugoročnog zaduživanja te davanja jamstva i suglasnosti jedinica lokalne i područne (regionalne) samouprave (NN 67/22.). Pod zaduživanjem se podrazumijeva uzimanje kredita, zajmova i izdavanje vrijednosnih papira.

Županijska uprava za ceste Sisačko-moslavačke županije u periodu od 01.01.-31.12.2023. godine nije se zaduživala.

* 1. **IZVJEŠTAJ O KORIŠTENJU SREDSTAVA FONDOVA EUROPSKE UNIJE**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  | |  | |  | |  | |  | |
| Podaci o evidentiranim prihodima i primicima te rashodima i izdacima iz fondova Europske unije za 2023. godinu po fondovima Europske unije: | | | | | | | | | | |
|  |  | |  | |  | |  | |  | |
| **EU fond** | **31. prosinac 2023.** | | | | | | | | | |
| **Prihodi** | | **Primici** | | **Rashodi** | | **Izdaci** | | **Stanje potraživanja od EU** | |
| fond solidarnosti FSEU.MMPI.01.0001. | 1.385.409,76 | | 0,00 | | 2.286.211,68 | | 0,00 | | 0,00 | |
| fond solidarnosti FSEU.MMPI.10.0001. | 11.429.032,51 | | 0,00 | | 11.429.032,51 | | 0,00 | | 0,00 | |
| **ukupno:** | **12.814.442,27** | | **0,00** | | **13.715.244,19** | | **0,00** | | **0,00** | |
|  |  | |  | |  | |  | |  | |
| Od 01.01.2021. godine sva primljena sredstva na ime EU pomoći odmah se priznaju kao prihod, tako da nema evidentiranog stanja obveza prema primljenim predujmovima. | | | | | | | | | | | |
|  | |  | |  | |  | |  | |  | |
|  | |  | |  | |  | |  | |  | |

**Podaci po projektima**

|  |  |  |  |  |  |
| --- | --- | --- | --- | --- | --- |
| **od 1.srpnja 2013. - 31. prosinca 2023.** | | |  |  |  |
| **EU fond** | **ukupno ugovorena sredstva** | **ukupno plaćena sredstva** |  |  |  |
| fond solidarnosti FSEU.MMPI.01.0001. | 4.697.526,47 | 4.539.137,27 |  |  |  |
| fond solidarnosti FSEU.MMPI.10.0001. | 11.520.242,00 | 11.429.032,51 |  |  |  |
| **ukupno:** | **16.217.768,47** | **15.968.169,78** |  |  |  |
|  |  |  |  |  |  |

**Metodologija iskazivanja podataka**

Prihodi i primici, rashodi i izdaci priznaju se temeljem modificiranog računovodstvenog načela nastanka događaja. Za prihode to znači da se priznaju u izvještajnom razdoblju u kojem su postali raspoloživi i ako se mogu izmjeriti, a rashodi priznaju na temelju nastanka poslovnog događaja, u izvještajnom razdoblju na koje se odnose, neovisno o plaćanju.

* 1. **IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

Županijska uprava za ceste Sisačko – moslavačke županije nije ugovorila niti jedan zajam, prema tome nema ni potraživanja po istome.

* 1. **IZVJEŠTAJ O STANJU POTRAŽIVANJA I DOSPJELIH OBAVEZA TE STANJU POTENCIJALNIH OBAVEZA PO SUDSKIM SPOROVIMA**

|  |  |
| --- | --- |
| **ŽUPANIJSKA UPRAVA ZA CESTE SMŽ - 38261** | **STANJE NA 31.12.2023.** |
| **OPIS** |
| **Nenaplaćena potraživanja** | **311.188,80** |
| **Obveze:** | **1.931.222,19** |
| dospjele obaveze | 0,00 |
| nedospjele obaveze za rashode poslovanja | 661.795,46 |
| nedospjele obaveze za financijsku imovinu | 1.269.426,73 |
| **Potencijalne obveze po osnovi sudskih sporova** | **1.334.172,52** |

* 1. **IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA**

|  |  |  |  |  |  |  |  |
| --- | --- | --- | --- | --- | --- | --- | --- |
| Red. br. | Datum odluke o  davanju jamstva | Datum sklapanja  ugovora o jamstvu s korisnikom kredita | Naziv financijske institucije u čiju se korist daje jamstvo | Namjena kredita | Valutna jedinica | Iznos jamstva | Posljednja godina dospijeća |
| 1 | 02.12.2002. | 02.12.2002. | **Privredna banka d.d. Zagreb** | povrat dugoročnih kredita, izgradnja kružnog toka Sunja, sanacija klizišta Utolica, asfaltiranje cesta u Kostajnici | EUR | 1.304.528,75 | 2026.g. |
| 2 | 21.05.2012. | 11.06.2012. | **Privredna banka d.d. Zagreb** | financiranje radova na cestama Ž3124 i Ž3252 i izvanredno održavanje drugih cesta | EUR | 4.074.497,95 | 2027.g. |
| **U K U P N O :** | | | | | | **5.379.026,70** |  |

Sisak, 26.03.2024.

Osoba za kontaktiranje:

Anita Mlinarić Odgovorna osoba

Snježana Rendulić

+38544522885 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stipo Šapina